open-index/open-wikipedia-markdown huggingface dataset:
Lutherroos

duimnael|Die Lutherroos
[duimnael|Lutherroos as versiering by die Vredeskerk in [Leipzig]]
Die **Lutherroos** is 'n simbool van die Evangelies-Lutherse kerke. Die Duitse kerkhervormer Martin Luther het dit oorspronklik vanaf 1530 as seël vir sy korrespondensie gebruik.

Die Leeue- en Papegaaie-venster van die Augustyne-kerk in die Augustyne-klooster te Erfurt, waar Luther tussen 1505 en 1512 as monnik gebly het, het as voorbeeld vir die seël gedien. Die seël is in 1530 in opdrag van die prins en latere keurvors van Sakse, Johan Frederik I, vir Luther vervaardig toe die kerkhervormer tydens die Ryksdag te Augsburg in die kasteel Veste Coburg gebly het. 

Lazarus Spengler, 'n Neurenbergse raadsheer en aanhanger van die hervorming, het vir Luther 'n getekende skets van die latere seël gestuur wat deur die kerkhervormer as uitdrukking en samevatting van sy teologie en geloofsbelydenis beskou is. Op 15 September 1530 het Luther Philipp Melanchthon daarvan in kennis gestel dat prins Johan Frederik 'n besoek aan hom in die Veste Coburg gebring en vir hom 'n seëlring geskenk het.

## Die Lutherroos as heraldiese figuur 
Die Lutherroos word in baie wapens as simbool gebruik, alhoewel Martin Luther nie noodwendig 'n besoek aan daardie plekke gebring het nie. Die roos is 'n figuur wat in die wapenkunde algemeen gebruiklik geword het. Dit is deur die adellike gesin Solms-Baruth in Niederlausitz net soos deur die Ring van Evangeliese Gemeentepadvinders as simbool in hulle wapens gevoer.

Die Lutherroos kom daarnaas in die wapens van 'n aantal Hongaarse munisipaliteite voor, soos byvoorbeeld Bezi, Dunaegyháza, Kajárpéc, Kemeneshőgyész, Malomsok, Mórichida en Tényő.

Lêer:Wappen at arriach.png|Arriach
Lêer:DEU Greifenstein (Hessen) COA.svg|Greifenstein (Hesse)
Lêer:Wappen Langenholtensen.png|Langenholtensen
Lêer:AUT Kirchberg-Thening COA.svg|Kirchberg-Thening
Lêer:Coa_Hungary_Town_Kötcse.svg|Kötcse (Hongarye)
Lêer:DEU Neuendettelsau COA.svg|Neuendettelsau
Lêer:AUT Ramsau am Dachstein COA.svg|Ramsau am Dachstein
Lêer:Wappen Rodgau.png|Rodgau
Lêer:Wappen Dudenhofen (Rodgau).svg|Rodgau-Dudenhofen (stadsdeel) 
Lêer:Wappen Unterbreizbach.png|Unterbreizbach
Lêer:DEU Wain COA.svg|Wain
Lêer:Wappen Moehra.png|Möhra
Lêer:Wappen Suenna.png|Sünna
Lêer:Wappen Nohra (bei Weimar).png| Nohra (bei Weimar)

## Eksterne skakels
Anafoor (stylfiguur)

'n **Anafoor** is die herhaling van 'n woord of 'n frase aan die begin van opeenvolgende sinne of sinsnedes.

## Voorbeelde 
*Ek kom op 'n bruggieEk kom op 'n paadjieEk kom 'n rooibont hondjie teë.

* Niemand wat iets weet nie,niemand wat iets doen nieniemand wat kan skel nie.
Voorrym

**Voorrym** (ook beginrym of aanvangsrym genoem) is rym aan die begin van versreëls.

Voorrym moet nie met alliterasie verwar word nie.

## Voorbeeld 
**blinkende* betowerende vonkelende kristal, *klinkende* kele en jubelgeskal.
Mofulatshepe

**Mofulatshepe** is 'n nedersetting in die Vrystaat, Suid-Afrika. Mofulatshepe is aangrensend aan die dorp Smithfield en word 94% deur swartes bewoon. Mofulatshepe het 'n bevolking van 3&nbsp;584 tydens die 2011-sensus gehad.

## Verwysings
Eksplorasie (geologie)

duimnael|regs|300px|'n Toetsgat word geboor.

**Eksplorasie** in geologie is die proses waardeur erts (kommersieel lewensvatbare konsentrasies van minerale) gemyn word.

In minerale eksplorasie word of na *Groenveld Eksplorasie* (Engels: *Greenfields Exploration*) of na *Bruinveld Eksplorasie* (Engels: *Brownfields Exploration*) verwys, afhangende van die mate waartoe vorige eksplorasie plaasgevind het:

## Groenveld Eksplorasie 
Groenveld Eksplorasie sinspeel op onverstoorde gras, en verwys na eksplorasie aktiwiteite wat gemik is op die ontdekking van nuwe mineraal afsettings waar 'n maatskappy nog nie mynbou operasies of projekte het nie.

## Bruinveld Eksplorasie 
Bruinveld Eksplorasie sinspeel op gras wat al *(verskeie kere)* vertrap is, en verwys na eksplorasie aktiwiteite naby of by bestaande projekte, waar 'n wisselende mate van eksplorasie al vir die spesifieke mineraal plaasgevind het.
Ostprignitz-Ruppin

**Ostprignitz-Ruppin** (amptelik: *Landkreis Ostprignitz-Ruppin*) is 'n administratiewe distrik in die noord-weste van die Duitse deelstaat Brandenburg.

## Eksterne skakels
UTC-11:30

**UTC−11:30** was vroeër in Amerikaans-Samoa (Oos-Samoa), Samoa (Wes-Samoa) en in Niue in gebruik gewees. Die eilande gebruik tans UTC-11:00, en sommige gebruik UTC-10:00 as somertyd.

## Verwysings
UTC-10:30

**UTC−10:30** is 'n tydsone wat 10:30 ure vroeër as UTC-tyd is.

Hawaii gebruik vanaf 1900 tot 1947 GMT−10:30 as standaardtyd, waarna horlosies na GMT−10:00 verander is. GMT-10:00 is later na UTC-10:00 gewysig.

Die lugaanval te Pearl Harbor in 1941 het op 7 Desember om 7:48 v.m. Hawaiiantyd en 8 Desember 3:18 v.m. Japan Standaardtyd (UTC+09:00) plaasgevind, soos deur skepe van die *Kido Butai* waargeneem. Die UTC-tyd in ISO 8601-notasie was 1941-12-07T18:18+00:00.
Georg Wenzeslaus von Knobelsdorff

**Georg Wenzeslaus von Knobelsdorff** (17 Februarie 1699 – 16 September 1753) was 'n skilder en argitek in Pruise. Knobelsdorff is gebore in Kuckädel, nou in Krosno Odrzańskie Distrik in hedendaagse Pole.

Hy was aanvanklik soldaat, daarna portret- en landskapskilder, teaterbestuurder, landskapsbeplanner en binnenshuise versierder, maar veral boumeester in diens van koning Frederik II van Pruise.

Sy persoonlike houding tot die kroonprins en latere koning was deur 'n harmoniese en byna vriendskaplike begin gekenmerk, terwyl later spanninge na vore gekom het. Uiteindelik het die twee begin versoen.

Von Knobelsdorff het in slegs sowat twee dekades 'n groot aantal ontwerpe vir kastele, burgerhuise, kolonnades, obeliske, tuine en ander projekte gelewer wat die stadsbeeld van Pruise se twee koninklike stede Berlyn en Potsdam sterk beïnvloed het. Baie van sy werke is later verander of vernietig, maar sommige het bewaar gebly of is gerekonstrueer.

In 1753 het Knobelsdorff se jarelange lewersiekte lastig geword. Knobelsdorff sterf op 16 September 1753 in Berlyn.

## Eksterne skakels 
* Georg Wenzeslaus von Knobelsdorff in die Duitse nasionale biblioteekkatalogus
* Georg Wenzeslaus von Knobelsdorff op archINFORM
Voltaire

**Voltaire** [vɔlˈtɛːʀ] (*&nbsp;21 November 1694; †&nbsp;30 Mei 1778 in Parys; eintlik *François Marie Arouet* [fʀɑ̃ˈswa maˈʀi aˈʀwɛ]) was een van die mees gelese en invloedrykste skrywers van die Franse en Europese Verligting. Die 18de eeu word derhalwe in Frankryk ook "Voltaire se eeu" (*le siècle de Voltaire*) genoem.

As lirikus, dramatikus en epikus het Voltaire vir die kundige publiek van sy tuisland, as verhaalskrywer en filosoof vir die hele Europese hoër klas van sy tyd geskryf wat, of hulle nou van adellike of burgerlike afkoms was, meestal die Franse taal magtig was.

Baie van sy sowat 750 werke is verskeie kere herdruk en dadelik in ander Europese tale vertaal.

Voltaire, wat oor uitstekende kennis in Engels en Italiaans beskik het, het self enkele tekste in dié twee tale gepubliseer. Hy het 'n groot deel van sy lewe buite Frankryk deurgebring en in Nederland, Engeland, Duitsland en Switserland gebly. Met sy kritiek op die wantoestande van die absolutistiese magstelsel en die feodalisme asook op die Rooms-Katolieke Kerk se monopolie op die lewensbeskouing was hy 'n belangrike wegbereider vir die Franse Rewolusie.

Die wapens, wat hy in die stryd vir sy oortuigings gebruik het, was sy uitgebreide kennis van 'n verskeidenheid velde, sy fantasie, sensitiwiteit en empatie, sy presiese en algemeen toeganklike skryfstyl asook sy sarkasme en ironie.
Zamani

**Zamani** is 'n nedersetting in die Oos-Vrystaat, Suid-Afrika. Tydens die apartheidsera was Zamani waar die dorp Memel se swartes gewoon het. Volgens die 2011-sensus het die nedersetting 'n bevolking van 6&nbsp;523 gehad.

## Sien ook 
* Lys van dorpe in Suid-Afrika

## Verwysings
Eendag op ’n Reëndag

**Eendag op ’n Reëndag** is ’n Afrikaanse rolprent wat in 1975 vrygestel is. Jans Rautenbach was die skrywer en regisseur. Die hoofkarakters is Katinka Heyns en Regardt van den Bergh.

## Genre 
Die rolprent is ’n romantiese drama. Dit het geen ouderdomsperk nie.

## Hoofrolspelers 
* Katinka Heyns as Susie Botha.
* Regardt van den Bergh as Paul Rossouw.
* Jana Cilliers
* Marga van Rooy
* André Walters
En andere.

## Storielyn 
Susie Botha is smoorverlief op die aantreklike maar stil Paul Rossouw. Op die aand van ’n spesiale afspraak, verdwyn Paul. Susie is verpletter. Sy weet nie dat Paul haar misdadige broer, Gert, ’n klein fortuin skuld nie - wat teen middernag betaal moet word. In ’n desperate poging om geld bymekaar te kry, neem hy deel aan ’n korrupte dobbelspel.

Gert daag by die goor dobbelnus op, ontbloot die eienaar daarvan as ’n skurk en verwurg hom. Die polisie daag op, en Sussie is oortuig daarvan dat Paul vir altyd uit haar lewe is. Op ’n vaal dag, wanneer Susie roomys van haar roomyswa verkoop, sien sy Paul na haar aanloop. Haar prins het haar toe tog kom red.

## Eksterne skakels 
* IMDB fliek databasis

## Sien ook 
* Lys van Afrikaanse rolprente
Vincent Clerc

**Vincent Clerc** (gebore 7 Mei 1981 in Échirolles) is 'n voormalige Franse rugbyspeler wat as vleuel uitgedraf het.

Hy het tydens die Rugbywêreldbeker 2007 vir die gasheer Frankryk uitgedraf wat vierde geëindig het. Tydens die Rugbywêreldbeker 2011 in Nieu-Seeland, waar die Hane as naaswenner geëindig het, het hy ses drieë gedruk.

## Eksterne skakels 
*  Persoonlike webwerf 
*  Profiel op ESPNscrum
Jana Cilliers

**Jana Cilliers** (1950-) is 'n bekroonde Afrikaanse verhoog-, TV- en rolprentaktrise. As rolprentaktrise is sy bekend vir haar spel in Plekkie in die son (1979) en sy word onthou vir die TV-reekse *Arende* (1992) en *Fees van die ongenooides* (2008).

Cilliers is in 1950 gebore. Haar moeder was die bekende skilder Bettie Cilliers-Barnard. Haar eerste huwelik was met die bekende akteur, rolprentregisseur en draaiboekskrywer Regardt van den Bergh in die tagtigerjare. Twee dogters, Lika en Leán, is uit die huwelik gebore. Sy is later met die akteur Bill Flynn getroud, wat in 2007 oorlede is.

Sy het nagraads aan die Royal Academy of Dramatic Art (RADA) in Londen gestudeer en is ewe tuis in Afrikaans en Engels. Reza de Wet het spesiaal vir haar die rol van Yelana geskryf. Onder regie van Mario Schiess en ná hom Mark Graham, het sy twee keer Esther Vilar se *Pous Johanna II* gespeel. Sy is ook dikwels in produksies van Marthinus Basson te sien, onder andere as Ariël in Shakespeare se *Die storm* (verwerk deur Tjaart Potgieter).

## Filmografie 
Enkele van die rolprente en TV-reekse waarin sy verskyn het:
* *Die Boekklub* (TV-reeks), 2016
* *Fees van die ongenooides* / *Feast of the Uninvited* (TV-reeks), 2008
* *The Good Fascist* as Suzannah Leal, 1992
* *’n Pot vol winter* as Die Vrou, 1992
* *Screen Two* (TV-reeks) as Stella, 1989
* *Quest for Love* as Alex, 1988
* *Niemand weint für immer* as Joanna Collins, 1984
* Boetie Gaan Border Toe!, 1984 as Dosent
* Blink Stefaans as Linda, 1981
* *Game for Vultures* as Ruth Swansey, 1979
* Plekkie in die son as Karen Viljoen, 1979

## Verwysings 
## Eksterne skakels 
*
Dirck van Santvoort

duimnael|regs|''Egpaar met twee kinders in die park van 'n kasteel*, Michaelis Versameling Kaapstad

**Dirck Dirckszoon van Santvoort** (1610, Amsterdam – 1680, Amsterdam) was ’n Nederlandse Goue Eeuse skilder.

## Lewenskets 
Dirck van Santvoort is gebore in 1610 in Amsterdam. Hy is die seun van die skilder Dirck Pieterszoon Bontapaert. Hy en sy broers het die van  *van Santvoort'' aangeneem.

Volgens die  Rijksbureau voor Kunsthistorische Documentatie (of RKD) is hy in 1648 in Amsterdam getroud en het ’n seun genaamd Rembrandt gehad. Hy is in 1657 vir ’n tweede keer getroud. Hoewel hy nie as ’n Rembrandtse kunsstudent geregistreer is nie, word hy as ’n lid van Rembrandt se Kunsskool beskou. Hy het gespesialiseer in die skep van portrette wat deur ’n Rembrandtse styl beïnvloed is.

## Bron 
* Henry Havard, Leopold Flameng, A. Mongin, L. Flameng, L'art et les artistes hollandais, 1879-1881

## Verwysings
Dolos

[duimnael|Dolosse in [Kaapstad, Suid-Afrika.]]
[duimnael|Dolos-konstruksie te [Yzerfontein, Suid-Afrika.]]

Die **dolos** is 'n ankervormige betonblok wat gebruik word as seewering om kuste te beskerm. Dit het die vorm van 'n hoofletter H waarvan een arm met 90º gedraai is.

Eric Merrifield, die hawe-ingenieur van Oos-Londen, en Aubrey Kruger, 'n tekenaar, beide spoorwegamptenare, is die ontwerpers van die unieke model. Sy naam is ontleen aan die beentjie in die hakskeengewrig van 'n skaap, bok of bees.

Golfbrekers het voorheen bestaan uit groot betonblokke van 'n wye verskeidenheid vorms en het meesal inmekaar gehaak. Met kwaai storms het hierdie ontwerpe dikwels meegegee omdat hulle die golfkrag bloot gereflekteer en nie versprei het nie. In 1944 is verskeie reghoekige betonblokke van 33 ton by die hawehoof van Oos-Londen deur 'n storm van hul plek verwyder. Hulle is daarop met swaarder blokke vervang. Twintig jaar later was meer as die helfte daarvan reeds nie meer in hulle regte posisies nie.

Verskeie modelle van betonblokke vir kusbeskerming was op daardie tydstip reeds in die wêreld bekend, naamlik die tetrapods in Frankryk, die Stabits in die Verenigde Koninkryk, die Akmons in Nederland en die Tribars in die VSA. 

Merrifield het in 1963 'n blok ontwerp wat 'n maksimum aan gaping en oppervlak bied vir 'n minimum beton gebruik. Dit kon sonder 'n vaste plan in die see opgestapel word en was besonder stabiel. So is die golfkrag in die terugslag nie slegs gereflekteer nie, maar ook maksimaal versprei. Verder het die blokke ook goed aanmekaar vasgehaak en was hulle boonop met 'n gietvorm maklik te vervaardig.

Toetse uitgevoer deur die WNNR op Stellenbosch het bepaal dat die dolos tydens dieselfde golftoestande vyfmaal meer doeltreffend is as sy mededingers teen slegs 20% van sy mededinger se gewig.

Die dolos is 'n  unieke Suid-Afrikaanse ontwerp wat wêreldwyd gebruik word.  Merrifield het geen patent op die ontwerp geregistreer nie. In 1975 is hy vir sy werk bekroon.

## Fotogalery 

Lêer:Dolosse-molds.jpg|'n Man staan langs 'n dolos om die relatiewe grootte daarvan aan te dui.
Lêer:Dolosse-wall.jpg|Dolosse in Durban, suidelike hawehoof.

## Bron 
* Brown, A.C. (red.): A history of scientific endeavour in South Africa. A collection of essays published on the occasion of the centenary of the Royal Society of South Africa. Kaapstad: Royal Society of South Africa, 1977.
Patrizio Buanne

**Patrizio** (gebore as **Patrizio Franco Buanne**, 20 September 1978 in Wene, Oostenryk) is 'n Italiaanse bariton, liedjieskrywer en musiekvervaardiger. Sy sake was voorheen behartig deur *Globe Records*, 'n afdeling van *Universal Music*, maar daar is onlangs 'n nuwe aanbod met *Warner Music Entertainment* beklink.

## Lewenskets 
Patrizio Buanne het in sy kinderjare tussen Napels (sy tuisstad) en Wene (waar sy ouers 'n restaurant besit het) grootgeword. Deur hierdie heen-en-weer pendel het hy 'n vurige liefde vir tale ontwikkel. Maar daar het op 'n vroeë ouderdom ook 'n ander talent na vore begin tree – sy talent om te sing en te vermaak.

Patrizio het Suid-Afrika einde Oktober 2011 vir die sesde keer besoek, met 'n album wat hy spesiaal vir Suid-Afrikaners saamgestel het – die helfte van die liedjies in Afrikaans. Nie alleen was hy die eerste internasionale sanger wat by Huisgenoot-Skouspel opgetree het nie, maar vir homself was dit ook die eerste keer dat hy Afrikaans op die verhoog gesing het.

Volgens Buanne was dit vir hom moeilik om Afrikaans onder die knie te kry:

Hy is ook bevriend met verskillende Afrikaanse sangers, versamel plaaslike wyne en het 'n hoë dunk van Suid-Afrikaners. Sy tweede album, *Forever Begins Tonight* het platinum-status in Suid-Afrika bereik.

Hy is op 16 April 2019 getroud.

## Diskografie 
* *Angelo di Dio* (1997)
* *Shake the Spaghetti* (2002)
* *The Italian* (2005)
* *The Italian Live in Concert (DVD) (2005)
* *Forever begins Tonight* (2007)
* *Patrizio* (2009)
* *Home to Mama* (DVD) (2010)
* *Life is Beautiful: Dankie Suid-Afrika (2011)
* *Wunderbar* (2012)
* *Viva la Dolce Vita* (2015)
* *Italianissimo* (2018)

## Verwysings 
## Eksterne skakels 
*
Patriarg Aleksi I van Moskou

**Aleksi I** (Russies: Алексий I;  – 17 April 1970) was tussen 1945 en 1970 die 13de Russies-Ortodokse patriarg van Moskou en die hele Rusland.

## Vroeë lewe 
Hy is as Sergei Wladimirowitsj Simanski (Сергей Владимирович Симанский) in ’n adellike gesin in Moskou gebore. In 1899 het hy aan die Moskouse Keiserlike Universiteit ’n graad in die regte behaal. Na diensplig in die Russiese weermag het hy in 1902 aan die Moskouse Teologiese Akademie studeer en in 1906 is hy aangestel as rektor van die kweekskool in Toela.

Na die Russiese Rewolusie van 1917 is hy verskeie kere in hegtenis geneem en in 1922 is hy na Kazachstan verban. In 1926 het hy na Sint Petersburg (toe Leningrad) teruggekeer en is hy aangestel as aartsbiskop van die Choetin-klooster, dus vicaris van die bisdom van Nowgorod. In 1933 het hy vir ’n paar maande waargeneem as aartsbiskop van Nowgorod, en toe van Leningrad.

Op 4 September 1943 was Aleksi saam met patriarg Segius toe hy Josef Stalin in die Moskouse Kremlin ontmoet het en die Sowjet-leier toegewings aan die Kerk beloof het in ruil vir hul steun, soos die toestemming om ’n nuwe patriarg te kies, die vrylating van kerklui en die teruggee van sekere kerkeiendom. Op 4 Februarie 1945 het Sergius patriarg geword.

## Patriargaat 
Aleksi se ondersteuners het hom geloof omdat hy hard gewerk het vir die voortbestaan van die Christendom in die Sowjetunie, terwyl teenstanders hom beskuldig het van samewerking met die Sowjet-owerhede.

Aleksi is op 17 April 1970 op 92-jarige ouderdom aan ’n hartaanval dood en is in die Drie-eenheid-klooster van Sint Sergei buite Moskou begrawe.

## Verwysings 
: *20px|linksHierdie artikel is vertaal vanuit die Engelse Wikipedia*
Patriarg Pimen van Moskou

**Pimen** (Russies: Пимен;  – 3 Mei 1990) was van 1971 tot 1990 die 14de Russies-Ortodokse patriarg van Moskou en die hele Rusland.

Hy is as **Sergei Michailowitsj Izwekof** (Сергей Михайлович Извеков) op die dorp Bogorodsk naby Moskou gebore. Hy het in 1925 ’n monnik in die Sretenski-klooster in Moskou geword en daarna verskeie jare in kloosters en katedrale in Moerom, Odessa en Pskof deurgebring. In 1954 het hy hoof van die Drie-eenheid-klooster van Sint Sergei buite Moskou geword.

In 1961 is hy aangestel as aartsbiskop van Leningrad en Ladoga en na die dood van patriarg Aleksi I in 1971 verkies tot patriarg van Moskou en die hele Rusland.

Pimen het ’n moeilike taak gehad: om die Ortodokse Kerk te lei onder die amptelik ateïstiese Kommunistiese Party. Hy het nou met die owerhede saamgewerk en aan verskeie vredeskonferensies van die regering deelgeneem. Hy het verskeie medaljes vir vrede ontvang en was van 1963 af lid van die Wêreldvredesraad. In 1988, aan die einde van sy termyn, het hy die duisendste herdenking van die kerstening van Roes' gereël.

## Eksterne skakels 
* Pimen (Izwekof)  
* 20px|linksHierdie artikel is vertaal vanuit die Engelse Wikipedia
Vlaams Bijbelgenootschap

Die **Vlaams Bijbelgenootschap** (*Vlaamse Bybelgenootskap*) is ’n Christelike interkerklike organisasie wat, net soos die *Vlaamse Bijbelstichting* en die *Katholieke Bijbelstichting*, Bybels versprei en die Bybelgebruik in Vlaandere aanmoedig. Die VBG is lid van die Wêreldbond van Bybelgenootskappe; ’n wêreldwye organisasie waarvan meer as 145 Bybelgenootskappe lede is. Die Bybelgenootskappe vertaal, druk en versprei die Bybel in samewerking met die plaaslike kerke in alle dele en alle tale van die wêreld. 

## Eksterne skakels 
*Vlaams Bijbelgenootschap
* United Bible Society (Wêreldbond van Bybelgenootskappe)
Sarah Theron

**Sarah Theron** (gebore 5 Mei 1965) is 'n Afrikaanse sangeres en aktrise. Sy het in 1979 op veertienjarige ouderdom begin sing vir betaling teen R80 - destyds 'n klein fortuin. Deeglik onderrig in drama het sy een van die land se veelsydigste akteurs geword – van verhoogwerk tot televisiebekendheid, veral om haar rol as Baby Botha in M-Net-televervolgverhaal, Egoli: Plek van goud. Sy het vier jaar op dramaskool deurgebring; twee op Stellenbosch en twee by die Technikon Pretoria.

## Diskografie 
* Storm in 'n D-Cup, 2011
* Liewe Madiba, 2010
* Terug na Jou, 2009
* Sit Die Ketel Aan, 2007
* Egoli, Vol. 1, 2002

## Sien ook 
* Afrikaanse musiek
* Lys van Suid-Afrikaanse musikale kunstenaars

## Verwysings 
## Eksterne skakels 
* Sarah Theron se webwerf
* Sarah Theron op MusicBrainz
Likasi

**Likasi** (voorheen bekend as *Jadotville* in Frans en *Jadotstad* in Nederlands) is 'n stad in die suidooste van die Demokratiese Republiek die Kongo.
Kisangani

**Kisangani** (voorheen bekend as *Stanleyville* in Frans en *Stanleystad* in Nederlands) is 'n stad in die noordooste van die Demokratiese Republiek die Kongo. Die stad het 'n bevolking van 935&nbsp;977 in 2012 gehad en is in die noordelike sentrum van die land geleë.
Bandundu

**Bandundu** (voorheen bekend as *Banningville* in Frans en *Banningstad* in Nederlands) is 'n stad in die weste van die Demokratiese Republiek die Kongo.

## Eksterne skakels
Patriarg Adriaan van Moskou

**Adriaan** (Russies: Адриан, gebore **Andrei**, Андрей; 2 Oktober 1627 - 16 Oktober 1700) was die tiende Russies-Ortodokse patriarg van Moskou en die hele Rusland, die laaste een voor die Russiese Rewolusie van 1917. 

Adriaan het die aandag getrek van patriarg Joachim toe hy nog die ab van die Tsjoedof-klooster was. In 1686 het Joachim hom aangestel as aartsbiskop van Kazan en Swijazjsk. Op 24 Augustus 1690 is Adriaan gekies om Joachim te vervang. Hy was ’n streng aanhanger van tradisionele norme en het Pieter die Grote se hervormings, soos die verpligte skeer van baarde, teengestaan. Hul verhouding was gespanne, maar tog moes hy van Pieter se kritiek aanvaar oor tekortkominge in die Kerk.

Ná Adriaan se dood in 1700 het die tsaar ’n verbod geplaas op die verkiesing van ’n opvolger. Stefan Jaworski het waargeneem as locum tenens (tussentydse plaasvervanger) totdat die tsaar die patriargaat in 1721 afgeskaf en vervang het met die Heiligste Regerende Sinode met ’n aartsbiskop aan die hoof. Die patriargaat is eers weer in 1917 herstel.
Patriarg Tichon van Moskou

**Sint Tichon** (Russies: Тихон; ) 1865 – 7 April 1925) was van 1917 tot 1925 tydens die vroeë jare van die Sowjetunie die elfde Russies-Ortodokse patriarg van Moskou en die hele Rusland. Hy is op 31 Januarie 1865 in Toropets gebore as **Wasili Iwanowitsj Bellawin** (Василий Иванович Беллавин).

## Vroeë lewe 
Van 1878 tot 1883 het Bellawin aan die Pskof-kweekskool studeer en in 1888, op 23-jarige ouderdom, as ’n niegeestelike aan die teologiese akademie in Sint Petersburg gegradueer. Hy het na Pskof teruggekeer en ’n instrukteur in morele en dogmatiese teologie aan die kweekskool geword. In 1891 het hy op 26 jaar sy kloostergelofte afgelê en die naam Tichon gekry. Hy was daarna biskop van Lublin en daarna Alaska, wat toe nog deel van Rusland was. Terwyl hy in Noord-Amerika gewoon het, het hy ’n Amerikaanse burger geword.

Hy het in 1907 na Rusland teruggekeer en is aangestel as biskop van Jaroslawl. Ná ’n draai in Vilnius, Litaue, is hy op 21 Junie 1917 verkies tot biskop van Moskou. Hy het op 15 Augustus van dié jaar aartsbiskop geword en op 5 November patriarg.

## Patriargaat 
[duimnael|links|150px|Gedenkplaat vir Sint Tichon in [Vilnius, Litaue.]]
Tydens die Russiese Burgeroorlog ná die 1917-rewolusie is die patriarg as anti-Bolsjewisties beskou en die nuwe regering het baie lede van die Russies-Ortodokse Kerk in hegtenis geneem of tereggestel. Tichon was openlik gekant teen die teregstelling van tsaar Nikolaas II en sy gesin in 1918 en het beswaar aangeteken teen die Kommuniste se aanvalle op die Ortodokse Kerk en die nasionalisering van kerkeiendom.

Tydens die hongersnood in 1922 is die patriarg daarvan aangekla dat hy ’n saboteur is en hy is van April 1922 tot Junie 1923 in die Donskoi-klooster aangehou. Onder druk van die staat het hy verskeie boodskappe gestuur waarin hy onder andere sê dat hy "nie meer ’n vyand van die Sowjet-mag is nie". Desondanks het die Oosters-Ortodokse Kerk Tichon bly steun.

In 1923 is Tichon afgesit deur ’n Sowjet-geborgde raad van die sogenaamde "Lewende Kerk". Daar is onder meer besluit hy sou voortaan net ’n gewone burger – Wasili Bellawin – wees. Sy afsetting is nooit deur die Russies-Ortodokse Kerk erken nie en word daarom as ongeldig beskou deur die Kerk sowel as die Russiese Federasie.

In 1924 het die patriarg siek geword en op 25 Maart (ou styl)/7 April 1925 is hy oorlede. Hy is in 1981 deur die biskoppe-sinode van die oorsese Russiese kerk as heilige verklaar en in 1989 deur die Moskouse patriargaat.

**Feesdae**: 7 April (ou styl 25 Maart) – afsterwe; 9 Oktober (ou styl 26 September) – heiligverklaring

## Eksterne skakels 
* Biografie deur die Amerikaanse Ortodokse Kerk 
* Fall of Tikon *Time*-artikel, 12 Mei 1923.
* Omvattende biografie
* 20px|linksHierdie artikel is vertaal vanuit die Engelse Wikipedia
Kristeligt Dagblad

**Kristeligt Dagblad**, (*Christelike Dagblad*) is ’n Deense nasionale koerant wat in Kopenhagen gebaseer is en wat as ’n gehaltekoerant beskou word. 
Dit het ’n omset van omtrent 26 000 kopieë gedurende weeksdae van Maandae tot Saterdae (Vrydag is daar ’n ekstra buffergetal van 45 000). Die koerant word hoofsaaklik deur inskrywings verkoop en die enkelverkope bly maar skraal. Die koerant word daagliks deur omtrent 120 000 mense gelees. Die sirkulasie is baie laer as dié van die grootste drie Deense koerante, by name Jyllands-Posten, Politiken en Berlingske Tidende. 

Die koerant is op 1 Oktober 1896 gestig deur die inisiatief van Indre Mission, wat die koerant vanaf 1897 – 1936 bestuur het.  Die redakteur sedert 1994 is Erik Bjerager en die mederedakteur sedert 2003 is Michael Ehrenreich. Die inhoud handel meestal oor geloof, etiek en die bestaan van die mens.

In 1995 is die koerant bankrot verklaar na vyf jaar van ’n voortslepende een miljoen tekort. ’n Poging is aangewend om ’n ekonomiese herstel te bewerkstellig deur ’n vermeerdering van kapitaal in die aandelemark – wat bo alle verwagtinge daarin geslaag het. Die koerant is toe in die besit van die Kristeligt Dagblads Fonds (25%), Berlingske Media (22%), Chr. Augustinus' Fabrikker (5,5%) en 3 000 kleiner aandeelhouers. Daarby het die finansiële instelling van die Dagblad in 1995’n verdere finansiële inspuiting van 2 miljoen toegedien, sowel as ’n verdere 13 miljoen oor die opeenvolgende 3 jaar daarna.  Die reddingspoging was suksesvol. ’n Intensiewe bemarkingstrategie en ’n revaluering van sy werkwyse en etiek, het daartoe bygedra dat Kristeligt Dagblad in die tydperk van 2001-2006 Denemarke se vinnigste groeiende kommersiële koerant geword het. 

In die tweede helfte van 2007 het bogenoemde tendens egter ’n omkering beleef toe die lesertalle met 17% teenoor dieselfde tydperk die vorige jaar gedaal het. Ten spyte hiervan het die koerant tog deur ’n toename in advertensie-inkomste ’n wins gemaak. 

Laat in 2008 en vroeg in 2009 was die koerant weer op dreef. Die sirkulasie en lesertal het weer toegeneem en die koerant is weer een van die vinnigste groeiende koerante in Denemarke. 

In Junie 2008 het Berlingske Media sy aandele aan die twee ander aandeelhouers verkoop, sodat die Kristeligt Dagblad Fonds byna 32% besit, terwyl Chr. Augustinus' Fabrikker ’n aandeel van 18,5% het. 

Kristeligt Dagblad belê grootliks in sy aanlyn-koerant, waarin sowel sy gereelde aktuele nuus as sy kerknuus. Hul Internetwerksaamhede  sluit onder meer ’n erediensoorsig in, ’n preeklys (www.kirku.dk), bogbasen.dk waar gebruikte boeke koop en verkoop word en mindet.dk. Daarby is hul ook die eienaar van die koerante Religion.dk en Kristendom.dk wat godsdienstige vaklektuur en Christelike inhoud bevat. 

## Verwysings 
## Eksterne skakels 
* Kristeligt Dagblads tuisblad/aanlyn-koerant
* Kristeligt Dagblad se portaal oor die geloof, die lewe en die kerk
* Kristeligt Dagblad se portaal of godsdiens
*’n Ou, maar belangrike koerant – ’n artikel oor Kristeligt Dagblad se geskiedenis
Provinsies van die Demokratiese Republiek die Kongo

Die **Demokratiese Republiek die Kongo** was in 10 **provinsies** (*provinces*) en 1 stadsprovinsie (*ville* Kinshasa) onderverdeel. In artikel 2 van die Kongolese grondwet van 2005 word hierdie indeling met 25 nuwe provinsies vervang, waar die stadsprovinsie gehandhaaf word. Hierdie grondwet tree in Februarie 2006 in werking. Die instelling van die 25 provinsies was vasgestel op 36 maande na invoering van die grondwet. In Februarie 2009 sou die nuwe indeling in werking getree het. 'n Eerste uitstel tot 2010 is daarna toegestaan. In Mei 2011 is die indeling nog steeds nie van krag nie.

Demokratiese Republiek die Kongo is opgedeel in twee tydsones: Wes-Afrika Tyd (UTC+1) en Sentraal-Afrika Tyd (UTC+2).

## Toekomstige provinsies 
## Huidige provinsies (voorsien tot Februarie 2009) 
## Sien ook 
* ISO 3166-2:CD

## Eksterne skakels 
*  Kongolese Grondwet van 2005
Teltow-Fläming

**Teltow-Fläming** (amptelik: *Landkreis Teltow-Fläming*) is 'n administratiewe distrik in die suide van die Duitse deelstaat Brandenburg.

## Eksterne skakels
Wêreldbond van Bybelgenootskappe

Die **Wêreldbond van Bybelgenootskappe** is ’n wêreldwye vereniging vir Bybelgenootskappe. In 1946 het afgevaardigdes uit 13 lande saam die Wêreldbond gestig, met die doel om die aktiwiteite van Bybelgenootskappe te koördineer. Die eerste hoofkantore was in Londen en Genève. Die huidige sekretaris-generaal van die Wêreldbond van Bybelgenootskappe is Michael Perreau.

## Geaffilieerde genootskappe 
Die Wêreldbond bestaan uit 145 genootskappe, wat in meer as 200 lande en streke werksaam is. Dit sluit in:

* Die Britse en Buitelandse Bybelgenootskap (1804)
* Die Pennsilvaniese Bybelgenootskap (1808)
* Die Amerikaanse Bybelgenootskap (1816)
* Die Bybelgenootskap in Australië (1817)
* Bybelgenootskap NSW (1817)
* Die Colombiaanse Bybelgenootskap (1825)
* Die Bybelgenootskap In Nieu-Seeland (1846)
* Die Kanadese Bybelgenootskap / Société biblique canadienne (1904)
* Die Deutsche Bibelgesellschaft (Die Duitse Bybelgenootskap) (1948)
* Alliance Biblique Universelle
* Sociedades Biblicas Unidas
* Die Bybelgenootskap van Suid-Afrika 
* Die Oekraïnse Bybelgenootskap
* Die Russiese Bybelgenootskap
* Die Japannese Bybelgenootskap
* Die Hongaarse Bybelgenootskap
* Die Nederlandse Bybelgenootskap 
* Die Sloweense Bybelgenootskap 
* Die Griekse Bybelgenootskap
* Die Indonesiese Bybelgenootskap 

## Verwysings 
## Eksterne skakels 
*  Webtuiste van die Wêreldbond van Bybelgenootskappe
UTC-08:30

**UTC−08:30** is 'n tydsone wat 8:30 ure vroeër as Gekoördineerde Universele Tyd (UTC) is.

Die tydsone is tot 26 April 1998 in die Pitcairneilande gebruik. Op 29 April is die tydsone na UTC-08:00 gewysig, so na 23:59:59 was dit 00:30:00. Die tydsone word nie meer gebruik nie.

## Verwysings
Nederlands Bijbelgenootschap

duimnael|regs|Kantoor van die Nederlandse Bybelgenootskap in Zijlweg, Haarlem

Die **Nederlands Bijbelgenootschap** ( Nederlandse Bybelgenootskap) is ’n vereniging wat hom beywer met die vertaling, verspreiding en voorligting oor die Bybel. Hierdie organisasie is in Haarlem geleë. 

## Geskiedenis 
Die Nederlandse Bybelgenootskap is in 1814 op inisiatief van die Britse en Buitelandse Bybelgenootskap gestig.

Die Nederlandse Bybelgenootskap spits hom tot die verspreiding van Bybels toe en laat evangelisasiewerk aan ander organisasies oor. 

Die eerste aktiwiteite was geskoei rondom die inkoop en uitdeel (of verkoop teen lae pryse) van Bybels of Bybelgedeeltes. Op 8 November 1815 berig die NBG in sy jaarverslag:
* 2208 Nuwe Testamente en Bybels is aangekoop
* 1894 Nuwe Testamente en Bybels is verkry
* 1608 eksemplare is uitgedeel, onder andere aan gevangenes, Sondagskole en die armes in die Baptistekerk. 

Die NBG het ook Bybels in ander tale versprei. 
Vanaf 1823 lei die NBG Nederlandse taalkundiges op om die Bybel in Javaans en in ander Indonesiese tale te vertaal. 

Vanaf 1847 het die NBG ook self Bybels uitgegee.

Na die Tweede Wêreldoorlog is die vertaalwerk ten bate van ander tale as Nederlands aan die Wêreldbond van Bybelgenootskappe oorgedra. 

Sedert die tweede helfte van die twintigste eeu word daar by die vertaling en uitgee van Bybels met die Katolieke Bybelstigting saamgewerk. Vir die wetenskaplike ondersteuning van die vertalingsprojek van die Nuwe Bybel (vir die Ou Testament) is daar ook met Joodse teoloë saamgewerk. 

In 2003 word die beheer oor die uitgewery van die Nederlandse Bybelgenootskap aan die Uitgeversgroep Jongbloed in Heerenveen oorgedra, sodat die NBG meer op sy missie kon konsentreer. 

Die NBG het baie plaaslike vertakkings, met in totaal meer as 2 500 vrywilligers. Hulle werk saam met die Wêreldbond vir Bybelgenootskappe. 

## Uitgawes 
*NBG-vertaling van die Bybel (1951)
*Groot Nieuws voor U (1972)
*Groot Nieuws Bijbel in samewerking met die Katolieke Bybelstigting (1983)
*De Kijkbijbel: Verhalen uit het oude en nieuwe testament, geïllustreer deur Kees de Kort (1992)
*Nieuwe Bijbelvertaling in samewerking met die Katolieke Bybelstigting (2004) 

## Eksterne skakels 
* Webwerf van die Nederlandse Bybelgenootskap (NBG)
* United Bible Society (Wêreldbond van Bybelgenootskappe)
Ganderkesee

**Ganderkesee** is 'n stad in die deelstaat Nedersakse, Duitsland met sowat 30&nbsp;000 inwoners.

## Stadsdele 
* Almsloh,
* Bergedorf
* Bookholzberg
* Bookhorn
* Bürstel
* Elmeloh
* Falkenburg
* Grüppenbühren
* Habbrügge
* Havekost
* Heide
* Hengsterholz
* Hohenböken
* Holzkamp
* Hoyerswege
* Hoykenkamp
* Immer
* Neuenlande
* Rethorn
* Schierbrok
* Schlutter
* Schönemoor
* Steinkimmen
* Stenum

## Eksterne skakels 
* Gemeinde Ganderkesee
UTC-00:25

**UTC−00:25** is 'n tydsone wat vyf-en-twintig minute vroeër as Gekoördineerde Universele Tyd (UTC) is.

Die tydsone is in Ierland gebruik en het as **Dublin Gemiddelde Tyd** bekend gestaan.

Dublin Gemiddelde Tyd is deur die **Statutes**-wet van 1880 ingevoer wat ook *Middelbare Greenwichtyd* (GMT) as die wettige tyd in Groot Brittanje verklaar het. Hierdie wet vervang die "plaaslike gemiddelde tyd", wat die wettige tyd sedert *Curtis v. March* in 1858 in die Verenigde Koninkryk was.

Die *Time (Ireland) Act* van 1916 herroep Dublin Gemiddelde Tyd op Sondag, 1 Oktober 1916 om 2 v.m. om saam met die tyd van Groot Brittanje te val, beide gedurende somertyd sowel as ander tye.

## Verwysings 
## Eksterne skakels 
* History of legal time in Britain
* Dunsink and Timekeeping
UTC-00:44

**UTC−00:44** is 'n tydsone wat vier-en-veertig minute vroeër as Gekoördineerde Universele Tyd (UTC) is.

Die tydsone is tot 1 Mei 1972 in Liberië gebruik. Dit was bekend as **Monrovia Gemiddelde Tyd** of **Liberiese Tyd**. Die presiese tydsone was egter GMT −0h 43m 08s tot dit op 1 Maart 1919 na GMT−0:44 verander is. In 1972 is dit na UTC gewysig. Die tydsone word nie meer gebruik nie.

## Verwysings
Willie Esterhuizen

**Willie Esterhuizen** is 'n Afrikaanse akteur, draaiboekskrywer en regisseur. Hy is bekend vir sy rolle in gewilde TV-reekse soos *Orkney Snork Nie*, *Vetkoekpaleis* en *Gauteng-aleng-aleng*.

Esterhuizen het vir drie jaar dansopleiding aan die Universiteit van Kaapstad ontvang, waarna hy twee jaar drama aan die *Arts Educational Schools* van Londen studeer het. Twee jaar nadat hy 'n lid van KRUIK geword het, verhuis hy na Johannesburg om televisiewerk te doen. 

## Filmografie 
As regisseur:
* Vir Beter of Baie Beter (TV-reeks), 2014
* Molly en Wors die Movie, 2013
* Molly en Wors (TV-reeks)
* Stoute Boudjies, 2010
* Vaatjie sien sy gat, 2008
* Poena is Koning, 2007
* Begeertes (TV-reeks), 2007
* Lipstiek Dipstiek, 1994
* Orkney Snork Nie 2, 1993
* Orkney Snork Nie (Die Moewie), 1992
* Orkney Snork Nie (TV-reeks), 1989

As skrywer:
* Orkney Snork Nie (TV-reeks), 1989
* Lipstiek dipstiek, 1994
* Vetkoekpaleis (TV-reeks), 1996
* Gauteng Aleng - Aleng (Tv-reeks),2003
* Poena Is Koning, 2007
* Begeertes (TV-reeks), 2007
* Vaatjie sien sy gat, 2008
* Stoute Boudjies, 2010
* Vir Beter of Baie Beter, 2014
* Molly en Wors die Movie, 2013 
* Poena(TV-reeks),2022

As akteur:
* Faan se Trein, 2014
* Molly en Wors die Movie, 2013
* Stoute Boudjies, 2010
* Vaatjie sien sy gat, 2008
* Vetkoekpaleis, 1996
* Liewe Hemel, Genis!, 1987 as Visser Botes (Vissertjie)
* Wie Laaste Lag, 1985 as Lafras
* Koöperasiestories (TV-reeks) as Vissertjie, 1983
* Wat Jy Saai, 1979 as Christiaan MacDonald
*Grensbasis 13

## Toekennings 
* Goue Loerietoekenning vir TV-advertensie (2002)
* Avanti-toekenning vir Beste Akteur (1999)
* Avanti-toekenning vir Beste Komedie-produksie (1999)
* Avanti-toekenning: Beste teksskrywer (1999)
* *Star Tonight*-toekenning: Beste teksskrywer (1994)

## Verwysings 
## Eksterne skakels 
*
UTC+01:30

**UTC+01:30** is 'n tydsone wat een en 'n half uur na Gekoördineerde Universele Tyd (UTC) is. Dit word egter nie meer gebruik nie.

Die tydsone is vanaf 1892 tot 1903 deur die voormalige regerings van die Oranje-Vrystaat, Transvaal en die Kaapkolonie gebruik. Dit is ook vir 'n kort rukkie in die voormalige Duits-Suidwes-Afrika (die hedendaagse Namibië) gebruik.

## Sien ook 
* Suid-Afrikaanse Standaardtyd
Bisdom (Deense Volkskerk)

Die Deense Volkskerk (evangelies-lutherse Kerk) het 10 bisdomme (Deens: *Stift*) in Denemarke:

Verder is daar 1 bisdom in Groenland en was daar tot 2007 ook 1 in die Faroëreilande.
Nord Stream

duimnael|Die Oossee-gaspyplyn *Nord Stream*
duimnael|Binne-aansig van die gaspype wat die Russiese Federasie as uitvoerder met Duitsland as invoerder verbind
[duimnael|Die pyplêskip *Solitaire* in die [Golf van Finland]]
Die **Nord-Stream-pyplyn**, oorspronklik *North European Gas Pipeline, NEGP*, ook *Oossee-pyplyn* genoem, is 'n gaspyplyn wat op 8 November 2011 amptelik ingewy is en Russiese aardgas vanaf die gasveld Joesjno-Roesskoje deur die Oossee na Duitsland vervoer.

Die pyplyn word besit deur die Russiese gasuitvoer-monopolis *Gazprom* (51 persent), die Duitse energieverskaffers *Wintershall* en *E.ON* (beide 15,5 persent) asook die Nederlandse *Gasunie* en die Franse *GDF Suez* (beide 9 persent).

### Nord Stream 2 
Om die jaarlikse vervoerkapasiteit tot 110 miljard kubieke meter te verdubbel, is 'n nuwe pyplyn, Nord Stream 2, tans in aanbou.

## Eksterne skakels 
* *Amptelike webtuiste van die Nord Stream-aandelemaatskappy*
Siel

duimnael|regs|240px|Skildery van God wat toekyk hoe 'n engel en 'n demoon om 'n man se siel veg.

Die **siel** is die nie-materiële spirituele komponent van 'n mens of dier. Hoewel dit nie wetenskaplik bewys kan word nie glo baie mense dat die siel onsterflik is en na die dood bly voortbestaan. Daarteenoor glo nie-godsdienstige mense dat die siel 'n kollektiewe breinfunksie is wat afhanklik is van biologiese lewe. Hulle is ook van mening dat die siel 'n beskrywende woord is vir die nie-materiële wese van die lewende, biologiese mens en dat dit saam met die liggaam leef en afsterf.

## Gewig van die siel 
'n Dokter, Duncan MacDougall, het in die vroeë 1900's gepoog om die gewig van die siel te bepaal. Hy het persone geweeg voor en nadat die siel die liggaam verlaat het. Sy bevinding was dat die siel gemiddeld 21 g weeg. Daar word deesdae aanvaar dat die bevinding onbeduidend is en geen wetenskaplike meriete het nie.

## Bronne 
* Batchelor, Stephen. (1998). *Buddhism Without Beliefs*. Bloomsbury Publishing.
* 
* Chalmers, David. J. (1996). *The Conscious Mind: In Search of a Fundamental Theory*, New York and Oxford: Oxford University Press.
* Milbourne Christopher|Christopher, Milbourne. (1979). ''Search for the Soul: An Insider's Report on the Continuing Quest By Psychics & Scientists For Evidence of Life After Death''. Thomas Y. Crowell, Publishers.

## Sien ook 
* Gees
Ikoon

**Ikone** (afgelei van die Griekse εικόνα, *ikóna*, "beeld", "afbeelding") is gewyde kultus- of heiligebeelde in die Oostelike Kerke van die Christendom, veral in die Ortodokse Kerke van die Bisantynse Rite en kan as een van die mees karakteristieke kenmerke van dié kerke beskou word. Ikone speel daarnaas 'n sentrale rol in die Bisantynse kuns.

[duimnael|links|*Onse Liewe Vrou van Wladimir*, 'n nasionale heiligdom van [Rusland en die Russies-Ortodokse Kerk, is omstreeks 1100 in Konstantinopel geskilder. Danksy talle reproduksies het hierdie Maria-ikoon ook in die Weste wye bekendheid verwerf]]
Ikone word ook in die kultus van die Oosters-Ortodokse Kerke, soos byvoorbeeld die Koptiese Kerk of die Armeense Apostoliese Kerk vereer, maar nie in die Assiriese Kerk nie. Koptiese ikone toon invloede van die Oud-Egiptiese kuns.

Ikone word gewoonlik op hout geskilder en het Christus, Maria met die Christuskind, heiliges of Bybelverhale as sentrale motiewe, maar hulle teologiese en spirituele betekenis strek verder as dié van 'n gewone kunswerk of 'n versiering. Ikone help die gelowige aanskouer om 'n eksistensiële verbintenis met die afgebeeldes en sodoende ook met God te bereik.

Die oorspronge van ikonografie gaan terug na die 4de eeu. Die Ortodokse ikoneskilderkuns het vanuit die Bisantynse Ryk na Suid-Italië, Armenië en Rusland uitgebrei. Die oudste ikone, wat bewaar gebly het, dateer uit die 6de eeu. Maar slegs 'n klein aantal eksemplare uit dié tydperk is - veral in afgeleë gebiede - nie tydens die Bisantynse beeldestryd in die 8ste en 9de eeu vernietig nie. Hierdie teologiese stryd is rondom die Bybelse uitsprake teen beelde van God gevoer - soos byvoorbeeld in Eksodus 20,4: "Jy mag vir jou geen gesnede beeld of enige gelykenis maak van wat bo in die hemel is... nie."

Volgens die teologie van die Oostelike Kerke word dié Bybelse gebod egter nie deur die skepping en verering van ikone oortree nie aangesien dit God self was wat Christus deur sy menswording sigbaar gemaak het. Die godsdienstige verering van ikone het daarnaas slegs betrekking tot die waarheid wat met die beeld versinnebeeld word, nie tot die beeld self nie.

Die skilder van ikone is as liturgiese handeling aan streng reëls onderworpe en volg voorbeelde wat oor die eeue heen feitlik onveranderd gebly het. Heiliges word gewoonlik in 'n eenvoudige styl en in frontale aansig uitgebeeld, meestal teen 'n goue agtergrond wat die hemelryk versinnebeeld.

In Ortodokse kerke word ikone dikwels op 'n drieledige beeldewand, die sogenaamde ikonostase, tussen die altaar en die sentrale skip van die kerk vertoon. Uit die perspektief van die aanskouer word aan die ikonostase se regterkant 'n ikoon van die opgestane Christus geplaas, terwyl 'n ikoon aan die linkerkant Maria met die Jesuskind vertoon. Te midde van hierdie twee ikone is die koninklike deur waardeur die priester in die Evangelies en in die Eucharistie binnekom en vir die gemeente die "koning van ere" bring.
Havelland

duimnael|'n Kaart van die Havelland
duimnael|Havellandse *Luch* (riviervallei) naby Senzke in die winter

**Havelland** is 'n geografiese term wat verskillende betekenisse kan hê. In geografiese opsig is dit 'n gebied in die Duitse deelstaat Brandenburg tussen die stede Oranienburg in die noordooste en Rhinow in die noordweste, met die Rhinrivier en die Rhinkanaal as sy noordelike grens. Die Havelrivier vorm 'n perdehoef om dié streek wat in die geskiedenis van Brandenburg 'n rol as historiese landskap gespeel het.

Vir die plaaslike *Havelland e.V.*-bemarkings- en toerismevereniging behels die Havelland as landskap die gelyknamige administratiewe distrik, die stad Brandenburg an der Havel en die noordelike deel van die distrik Potsdam-Mittelmark insluitende die nedersettings suid van die Havel wat andersins by die landskap Zauche gereken word.

Die administratiewe distrik Havelland behels die kerngebied van die Havelland, terwyl die suidelike deel van die Ruppiner Land met die Rhinluch, die westelike deel van die Berlynse distrik Spandau, die stede Potsdam en Brandenburg an der Havel net soos enkele nedersettings in die distrik Potsdam-Mittelmark buite die distrik Havelland geleë is.

Havelland is een van die Brandenburgse streke wat deur die skrywer Theodor Fontane in 'n boekdeel van sy reeks *Wanderungen durch die Mark Brandenburg* behandel word. Dit het daarnaas danksy Fontane se ballade *Herr von Ribbeck auf Ribbeck im Havelland* bekendheid verwerf, en ook sy romankarakter *Effi Briest* word hier grootgemaak.
Havelland (distrik)

**Havelland** (amptelik: *Landkreis Havelland*) is 'n administratiewe distrik in die weste van die Duitse deelstaat Brandenburg. Dit het 'n oppervlakte van 1717,15&nbsp;km² en 'n bevolking van 159&nbsp;685 (soos op 31 Desember 2016).

## Geskiedenis 
Die distrik is in 1993 deur die samesmelting van die ou Nauen- en Rathenow-distrikte gevorm.

Havelland is die naam van die gebied op die oewer van die Havel-rivier tussen die stad Berlyn en die Elbe-rivier. Hierdie gebied sluit ook die stede van Brandenburg en Potsdam in, wat nie deel van die distrik is nie. Die distrik Havelland bestaan hoofsaaklik uit die gebied noord van die Havel-rivier.

## Stede en munisipaliteite 
Havelland is bestuurlik in die volgende stede, munisipaliteite en Ämter ingedeel:

## Eksterne skakels 
* Amptelike webtuiste
*
Internet-entrepreneur

duimnael|120px|Mark Zuckerberg, wat Facebook geskep het.
duimnael|120px|Jimmy Wales, wat Wikipedia geskep het.

'n **Internet-entrepreneur** is 'n entrepreneur wat innovering toepas om nuwe besighede op die Internet te skep.

Internet-entrepreneurs is deel van 'n groter, meer algemene kategorie van digitale entrepreneurs. Digitale entrepreneurskap gebruik rekenaargenieë in die algemeen om te innoveer en nuwe besighede te skep.

## Bekende Internet-entrepreneurs 
* Bill Gates van Microsoft.
* Mark Zuckerberg van Facebook.
* Jimmy Wales van Wikipedia.

## Sien ook 
* Entrepreneur
Ondernemer

'n **Ondernemer** (ook: **sakeman**, **sakevrou** of **entrepreneur**) is 'n persoon wat iets onderneem, en daarmee een of ander maatskaplike bydrae lewer. Die ondernemer se doel is om 'n inkomste te verdien deur 'n bepaalde kombinasie van arbeid, kapitaal en kennis in 'n besigheid in te ploeg en sodoende die besigheid te lei of in stand te hou. Die ondernemer moet die inisiatief neem en geleenthede in die mark najaag. Kirzner beskryf die ondernemer as iemand wat bewus is van die kanse en geleenthede en dit benut.

## Sien ook 
* Lys van Suid-Afrikaanse entrepreneurs
Kalemie

**Kalemie** (voorheen bekend as *Albertville* in Frans en *Albertstad* in Nederlands) is 'n stad in die ooste van die Demokratiese Republiek die Kongo. Dit lê op die oewer van die Tanganjika-meer.
Nataljanfrederik

Die **Nataljanfrederik** (*Cossypha natalensis*) is 'n spesie voël in die *Muscicapidae* familie.
Dit kom voor in Angola, Botswana, Burundi, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ethiopië, Gaboen, Kenia, Malawi, Mosambiek, Namibië, Nigerië, Rwanda, Somalië, Suid-Afrika, Soedan, eSwatini, Tanzanië, Oeganda, Zambië, en Zimbabwe.
Die natuurlike habitat van die **Nataljanfrederik** is sub-tropies of tropiese droë woude.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
* BirdLife International 2004.  Cossypha natalensis.   2006 IUCN Red List of Threatened Species.   Afgelaai op 25 Julie 2007.
Lawaaimakerjanfrederik

Die **lawaaimakerjanfrederik** (***Cossypha dichroa***) is 'n voëlspesie in die Muscicapidae familie. Dit kom in Suid-Afrika en Eswatini voor.

Die spesie se natuurlike habitat is sub-tropiese of tropiese vogtige laeveld woude.

Hierdie is 'n groot janfrederik, omtrent 20&nbsp;cm. Die lawaaimakerjanfrederik word onderskei deur die donker bo-gedeeltes (die oorflappe en lelie is effe donkerder as die res van die gesig, kop, nek en rug) en geel-oranje onder-gedeeltes. Dit het geen wit oogstreep nie. Onvolwasse voëls het 'n vuil, gevlekte rooibruin bo en onder die stert en is rooi-oranje met 'n donker senter.

Die lawaaimakerjanfrederik migreer van die binneland na die kuswoude in die winter.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
* BirdLife International 2004. Cossypha dichroa . 2006 IUCN Red List of Threatened Species. Afgelaai op 25 Julie 2007.